section_heading: Životopis
paragraph_text: Ulogom u predstavi Ismet i Almasa 1941. godine Pašalić je startao kao glumac u Kući na Obali. Tijekom Drugog svjetskog rata ostvaruje uloge u Narodnom kazalištu u Sarajevu, u predstavama: Večera u dvoje, Dva Morića – dva Pašića, Dva načelnika, Učene žene, Dugonja, Trbonja i Vidonja, Mali ljudi, Čarlijeva tetka... Bio je prvi bosanskohercegovački glumac koji je odigrao lik Shakespeareovog Hamleta. Ovu predstavu, u kojoj je Pašalić briljirao kao danski kraljević režirao je Branko Gavella.